# Acteu

Un acteu, obin un comédien, ch'est un artisse qui prète sin fisique obin s'voé à un parsonnache fictif dins eune œuve, au chinéma, au téïate, à chele télévision, à chele radio obin incore dins un jueu vidéo, conformémint à chertaines convincions artistique.
Étymologiquemint, ech « comédien » est un acteu pus particulièremint spéchialisé dins chele comédie (κωμῳδία / kômôidía), ed meume eq ech « tragédien » est davantage spéchialisé dins chele tragédie (τραγῳδία / tragôidía), chés deus grands ginres dramatiques tradichionnels étant chele tragédie pi chele comédie. Ech drame (dech latin « drama », imprunté au grec anchien δρᾶμα / drâma, qui signifie « accion (téïatrale), accion juée dseur schène, pièche ed téïate ») désigne étimologiquemint toute accion schénique.
Chele distribuchon est l'terme désignant l'insimbe des acteus choisis (parfoés à l'issue d'eune audicion) pour tenir chés roles d'un film ou d'eune pièche ed téïate.
Ech princhipal support ed l'acteu est l'texte moais il peut égalemint se servir dech mime, del danse obin dech cant, selon chés besoins d'sin role, notammint dins chés comédies musicales.

## Étimologie

Ech terme « acteu » (au féminin « acteuse ») est issu dech latin actor (chelui qui intarprète un parsonnache dins l'cade d'eune mise in schène, « chelui qui foait, l'exécuteu ».

## Historique

Ech prumier acteu srait ech Grec Thespis (ou Thespus) qui aurait jué in 534 av. J.-C. au téïate d'Atène pour chés fètes ed Dionysos, dvenant ainchi ech prumier à intarpréter des paroles, séparémint dech chœur, dins eune pièche d'téïate. Avant lui, chés histoères étaient racontées aveuc des danses obin des canchons, à chele troésième parsonne, moais aucune trache d'histoère racontée à la prumière parsonne.
Cet acteu est unique à l'origine pi, seul protagonisse, il parle aveuc ech chœur. Ech dramaturge grec Eschyle est l'prumier à introduire un deusième parsonnache (ech deutéragonisse). Pi Sofoklès in foait intervenir un troésième : ech tritagonisse. L'existinche dins l'Antitchitè d'un tétragonisse est distchutée.
In Franche, chés métiers dech téïate sont longtimps réservés aux onmes, donnant liu à des excommunicacions d'acteus ; ce n'est qu'in 1603, à l'ocasion d'eune tournée théïatrale d'eune troupe italienne, qu'eune feume, Isabella Andreini, obtint ech droét ed monter dseur schène. L'édit roéyal dech 16 d'avri 1641 ed Louis XIII est l'précurseu dech statut ed comédien dont l'travail « ne puisse leu ête imputé à blâme, ni préjudice à leu réputacion dins l'commerche public ».

## L'acteu pi sin parsonnache

L’acteu est chelui qui met in acte, in accion, ech texte écrit pèr ch' dramaturge, pi chés situacions organisées pèr ch' metteu in schène. Ch'est lui qui agit pi donne vie au parsonnache. Dins chertains cas conme chés spectacles d’improvisacion (pèr eximpe chele commedia dell'arte), il peut ête lui-meume l'unique créateu d'sin role.
Il existe eune ambiguïté constante intre chele parsonnalité dech role pi chelle d'sin intarprète. Che paradoxe a notammint té esposé pèr Diderot dins sin Paradoxe dseur ch' comédien. On raconte qu'un acteu romain dech nom d'Ésope, importé pèr chele folie dech parsonnage d'Oreste, assassina un d'ses partenaires ; d'meume, l'acteu Genest se srait converti, importé pèr chele foé d'sin parsonnage, pi fut meume sanctifié (pour avoér subi ech martyre, pi non pour s'passion dech téïate…). L'acteu cange d'idintité afin ed pouvoér incarner tel obin tel aute parsonnage, cepindant chés cas ed confusion mintale sont rarissimes pi l'acteu doét rester lui-meume pour créer artistiquemint un caractère. L'idintification à sin parsonnage n'est jamoais totale, dsous peine ed folie. L'acteu puise à chele foés dins sin vécu pi sin imaginaire pour créer un role. L'Église catholique, pindant des sièkes, a vu d'un fort mauvais œil cette capacité à dissimuler obin à transformer chele nature profonde ed sin ête : chés acteus furent excommuniés à partir ed l'an 398. Molière fut enterré à chele sauvette, pil il fallu attindre ech XX$^e$ sièke pour qu'eune acteuse, conme Sarah Bernhardt pèr eximpe, puisse avoér des obsèques nacionales.

## Ech jueu ed l'acteu

Ech « jueu ed l'acteu » intervient souvint in complémint d'un aute art. S'il est partie intégrante des arts tradichionnels (arkitecture, sculpture, pinture, gravure, musique), il peut auchi exister seul (eune lecture ed texte, un spectacle d'improvisacion, pèr eximpe) obin s'ajouter aux autes arts, notammint cheus où l'intarprétacion est séparée del créachon : téïate, télévision, chinéma.
Pour construire sin jueu, l'acteu pratique un entraînement. Cet entraînement exerce pi développe chele relacion aux autes pi chele relacion à soi-meume. Pour éviter eq cet entraînement devienne eune forme répétitive vide ed jueu, l'acteu cultive sin imaginacion pour qu'elle envoie toudis des imaches qui vont motiver chele forme répétée. Ainchi un acteu s'lèvera pus facilemint pi pus justemint s'il croit attraper un objet, au liu d's'entraîner à s'lever pour uniquemint s'muscler. L'acteu développera ses exercices chelon s'coordinacion, sin ékilibe, pi l'exploration des limites d'sin cors, sans brutalité.
In développant sin sistème, Constantin Stanislavski, l'un des fondateus dech téïate dech XX$^e$ sièke, a montré eq che qu'il appele chele mémoére émotionnelle ed l'acteu est au chintre dech jueu juste : à partir dech momint où l'on peut retrouver chele mémoére des émocions personnelles vécues on peut chés ressintir lors d'eune présintachon pi ainchi exprimer ed fachon vrée un role. Malheureusemint, chele mémoére est souvint capricieuse. Pour chele favoriser, il o proposé del solliciter pèr des séries d'accions fisiques, correspondant au role, amenant l'intarprète dins l'étot émotionnel conservé in lui obin in elle. Cette approche o té développée pèr Jerzy Grotowski, et plein d'autes. Chepindant, Michel Tchekhov, un élève ded Stanislavski, ne reconnaissait pos l'existinche des émocions personnelles. Pour ariver à un jueu juste, il propose putôt ed « colorier » chés accions, coloracion vue conme eune approche dech sintimint, d'sin éveil, imitant eune vision eq nos aurions, pi qui nos srait proposée dins un espache extérieur. On jue d'abord l'accion au cours ed l'exercice, l'approche dech sintimint ne s'faisant eq prudemmint, non pos in l'exprimant, moais in ch' coloriant, in donnant eune chertaine excitacion (linteu, attintcion, joie, fatigue…) qui, elle, invitera peut-ête à l'émocion.
Chés acteus entraînent égalemint leu mémoére sinsorielle, obin mémoére des sins. Pèr cette mémoére, ch' cors tout entier se souvient ed che qu'il a vécu. Il est possibe del travailler in se souvenant d'un événemint del veille. Chele marque ed cette mémoére est eq sin réveil foait bouger, ed fachon incontrôlabe, sin cors. Pèr cette discipline, chés émocions peuvent s'délivrer libremint pi justemint, intactes chelon chele situacion vécue, pèr rapport à chele situation juée. Ch'est pour cho eq chacune, chacun, doét s'entraîner à goûter ses émocions, meume chés pus habituelles.

## Notes pi référinches

* ↑ (fr) « Dictionnaire de l’Académie française » dseur Academie.fr. Consulté l' 3 d'marche 2025
* ↑ (fr) « Dictionnaire de l’Académie française » dseur Academie.fr. Consulté l' 3 d'marche 2025
* ↑ (fr) Encyclopædia Universalis, « « THESPIS » » dseur Encyclopædia Universalis. Consulté l' 3 d'marche 2025
* ↑ (fr) « La vie d'un comédien ». Consulté l' 3 d'marche 2025

## Loïens intarnètes

* Notices dins des dictionnaires obin inciclopédies généralisses : Den Store Danske Encyklopædi • Inciclopédie ed l'Oucrinne moderne • Gran Enciclopèdia Catalana • Universalis